מישל

מישל היא ילדת פיות שהוזכרה לראשונה בספר החמישי בסדרת הספרים "ווינטר-בלו, ילדת פיות, אי הדרקונים". היא בת דודתה של מגי, ובתם של ז'אן ולואיז, אחותה של איליין, אמא של מגי. יש לה אח בשם לוק, שגדול ממנה בשש שנים בערך, ואינו ילד פיות.

מראה
מישל מתוארת כילדה קטנה ויפה, כמעט בת שש. יש לה שיער זהוב ומתולתל שמגיע עד למותניים ועיניים חומות חודרות.

בעולם בני האדם
מישל פוגשת את ווינטר לראשונה במהלך חופשת חג המולד, כאשר ווינטר ומגי, בת דודתה, מתארחות בביתה. היא בקושי מתקשרת איתן משום שהיא יודעת רק צרפתית, ולמרות זאת נהנית להסתובב איתן ועם הוריה בפריז ושמחה לקבל ממגי דובון במתנה.

במהלך חופשת חג המולד, חודש לפני יום הולדתה השישי, הופכת מישל לראשונה לילדת פיות. צבע כנפיה, ציפורניה ואפילו בגדיה בגוון תכלת. זה קורה כשהיא נמצאת לבד בבית עם ווינטר ומגי, שמיד הופכות לילדות פיות בעצמן ומרגיעות אותה. כך, להפתעתן הרבה, מגלות שלושתן שילדי פיות יכולים לתקשר ביניהם גם אם הם לא דוברים את אותה השפה כבני אדם. מישל מביעה דאגה לנוכח השינוי ותוהה אם תשאר כפיה זעירה לתמיד ותאלץ ללכת ככה לבית הספר. השינוי לא מוצא חן בעיניה והיא שואלת אם תוכל לא להיות ילדת פיות יותר. בניסיון להרגיע ולעודד אותה, ווינטר ומגי מספרות לה על ארץ קסם ומעלות זכרונות מהפעם הראשונה שלהן שם. מישל עדיין מפוחדת, והשתיים מבטיחות לה שילוו אותה כל הדרך לארץ קסם ושהיא עוד תהנה מהחוויה הקסומה והמדהימה של להיות ילדת פיות. ההורים של מישל חוזרים באותו הרגע ומישל נבהלת שוב כשווינטר מציינת שהביקורים בארץ קסם קורים בלילות, ומציינת שאסור לה בכלל להישאר ערה אחרי עשר. ווינטר כמובן מרגיעה אותה, באומרה שילדי פיות זקוקים לשעות שינה מעטות יותר מילדים רגילים, ורגע לאחר מכן נכנסת לואיז, אמה של מישל, לחדר. היא בהלם מוחלט כיוון שהיא עצמה לא הייתה ילדת פיות וגם בעלה לא, לכן חשבה ואף קיוותה שגם ילדיה לא יצאו כאלה. היא מעט כועסת על כך, מה שמכעיס גם את ווינטר, שכן בעיניה אין דבר נפלא יותר מזה. לואיז מודה שמעולם לא קינאה באחותה על היותה ילדת פיות - היא העדיפה לישון לילה רצוף במקום לעוף בכל שעה, בכל מזג אוויר ולהתרוצץ כל הלילה. בעיניה להיות ילדת פיות רק מסבך את החיים. היא נסערת מאוד מהעניין ולא מקבלת את זה בהתלהבות. היא מבקשת מהבנות לחזור להיות ילדות רגילות, וכך ווינטר ומגי מדריכות את מישל כיצד לעשות זאת. מישל נרגעת מאוד כשהיא מצליחה לבסוף להשתנות בחזרה, ומודה למגי מקרב לב.

באותו היום, לאחר ארוחת הערב, לואיז מכנסת ישיבה משפחתית. ווינטר ומגי הולכות לחדר, על מנת לכבד את המשפחה ובמסקנה שבכל מקרה לא יבינו כלום מהשיחה, שמתנהלת, כמובן, בצרפתית. השיחה המשפחתית מתנהלת בצעקות מצידו של ז'אן, שגם לא מסוגל לקבל את הרעיון שמישל היא ילדת פיות, ואף מתקשה מאוד להאמין כי אכן קיים דבר כזה ילדת פיות.

באותו לילה נקראת מישל להתייצב לראשונה בארץ קסם למפגש ראשון עם קמליה, ראש מועצת הפיות. ווינטר ומגי מקיימות את הבטחתן, עולות איתה ועם הצרצרים אל בית הישיבות, ומתלוות אל מישל במהלך המפגש עם קמליה.

לאחר המפגש וההיכרות בין מישל ללבנדר, הפיה החונכת החדשה שלה, עורכות ווינטר ומגי למישל סיור ברחבי ארץ קסם, שבמהלכו הן פוגשות בטימוטי ומציעות לו להתלוות אליהן ולהישאר להתארח ליום אחד בבית בפריז. טימוטי נענה להצעה, ומצטרף אל הבנות בדרכן חזרה לפריז. לואיז אומנם נבהלת בהתחלה מהאורח הלא צפוי, אך ווינטר ומגי מרגיעות אותה והיא וז'אן מאשרים לטימוטי בשמחה להישאר, אך מגיבים בכעס כשהם מגלים שווינטר ומגי מכירות אותו מארץ קסם, מה שנגמר בכך שז'אן יוצא בסערה מהבית.

בערב חג המולד, מישל נרדמת לצד עץ החג, על מנת להיות הראשונה שתזכה לפתוח את המתנות בבוקר. למחרת היא רבה עם לוק על המתנות ובסופו של דבר שניהם פותחים את כולן, כולל את אלו שמיועדות להוריהם, מה שמרגיז את ז'אן.

בארוחת ערב אחת, לאחר המשימה הראשונה שלה בארץ קסם, מישל קמה באמצע, רצה אל חדרו של אחיה, לוק, לוקחת כמה בובות מאוסף הדרקונים שלו ומשחקת איתן. היא מסבירה לאביה משהו בצרפתית ונראה שהשניים שוב מסתדרים היטב יחד. לוק, לעומת זאת, לא מרוצה מגניבתם של הדרקונים שלו, אך לואיז נוזפת בו על רכושנותו.

כשווינטר ומגי נפרדות מז'אן בסיום החופשה, הוא מספר להן שמישל מתארת לו כל פעם קצת ממה שעובר עליה בארץ קסם וכך הוא מתרגל לזה לאט לאט. הוא מסביר שמאחר שהוא אוהב את מישל מאוד, באמת חשוב לו לגלות הבנה ולקבל אותה כמו שהיא, והוא מוכן להתאמץ לשם כך. לאחר הפרידה מישל יושבת עם הבנות בחדרן, אבל לא מבינה מילה מהאנגלית שהן מדברות ביניהן.

לאח של מישל, לוק יש בן שקוראים לו גאל וגם הוא ילד פיות והוא חולק את אותו הצבע שהיה למישל בתקופה שהיא הייתה ילדת פיות: תכלת.

בארץ קסם
מישל עולה אל ארץ קסם לראשונה בליווי של ווינטר ומגי, שמופתעות מהבהלה והפחד שעדיין אוחז במישל, גם במהלך התעופה המהנה לארץ קסם. ווינטר מעולם לא נתקלה בילד פיות שלא שמח לקבל את התפקיד. הן מגיעות ישר לבית הישיבות ונפגשות שם עם קמליה, שמסבירה לה כיצד נוצרים ילדי הפיות. מישל מוקסמת מהסיפור. לאחר מכן קמליה מעניקה לה את היכולת לעוף ומצמידה לה את לבנדר כפיה חונכת. לבנדר מרשימה את מישל ביופייה ומבטיחה לה שיהיה להן כיף אחת עם השנייה ועם שני ילדי הפיות הנוספים שהיא חונכת. מישל תוהה אם הם יהיו כמו אחים נוספים בשבילה ולא מעוניינת בכך כי גם עם לוק, אחיה, היא לא מסתדרת. קמליה נותנת לווינטר ומגי את הכבוד לעשות סיור למישל בארץ קסם, שמפהקת ומבקשת לחזור לישון במקום זה. למרות זאת, ווינטר ומגי עושות לה סיור קצר מלמעלה, והפעם מישל נהנית מהתעופה. טימוטי מצטרף אליהן באמצע הסיור ונשאר לביקור קצר בפריז.

כמה ימים לאחר מכן, הצרצרים קוראים לה, והיא שוב נבהלת אך לבסוף עולה אל ארץ קסם עם ווינטר, מגי וטימוטי, שמשאירים אותה אצל הפיה החונכת שלה, לבנדר.

כשארץ קסם נהרסת בעקבות הצאצאים של זוג, מעין עטלפה שהטילה ביצים ברחבי ארץ קסם, מישל נבהלת מההרס שנוצר. למרות זאת, היא מתלהבת מקיומם האמיתי של דרקונים, ועוזרת במשימה לזריעת עשבי הקוי באי שלהם, שמותירה אותה נלהבת.

מישל השתתפה במסיבת הבועות של אמריליס. היא הגיעה כמה רגעים לפני שקמליה דיברה והתלבה מבועה בצבע תכלת. מגי התלהבה לראות אותה. מישל עזרה גם במעבר של בנות הים מאיי הארגמן לים הקטיפה ושוב, מגי שמחה מאוד לראותה. במסיבה שהייתה לכבוד המעבר של בנות הים שהתקיימה שבוע אחרי שהן עברו מגי הלכה לדבר עם מישל, היא הייתה מאוד מאושרת מהמסיבה.

בערך שנה לאחר שמישל הפכה לילדת פיות, מישל הגיעה לאסיפת החירום שכינסו בנושא של ילדי הפיות הנעלמים. היא שמחה לראות שם את ווינטר ומגי ודיברה על מזג האוויר. מישל הצטרפה למשלחת של ווינטר, מגי, אדוארד וטימוטי לחיפוש אחר ילדי הפיות שנעלמו ועפו לדרום ארץ קסם. אחרי שהגיעו לשם מישל גילתה שהם עפו לדרום בשביל לפגוש את מרסינה, פיה רעה. לאחר שהם פגשו את מרסינה היא בחנה את הכנפיים של מישל מה שהפחיד אותה קלות. לאחר שהם נכנסו לביתה של מרסינה, היא הראתה להם את קיפוד המחמד שלה, שמישל חשבה שהוא חמוד וניסתה ללטף אותו מה שהרגיז את מרסינה. כשהבנות נפרדו ממישל אחרי לילה החיפושים הן אמרו לה למסור דרישת שלום למשפחתה. לאחר מכן, בחג המולד, מישל נכחה גם במסיבת יום העשור להיווסדה של ארץ קסם.

מידע אקראי

 * מישל נולדה, ככל הנראה, בחודש ינואר.
 * מישל היא ילדת הפיות הכי צעירה שידועה לנו, כי היא השתנתה לפני גיל 6.
 * היא לא יודעת אנגלית
 * אוהבת דובונים מפרווה